Ixef wis sin : Awal ɣef unagal d tesleḍt tasentalant n wungal wassen i yella mezzi d teḥkayt n yisem-nni n Kawiṭu d wamek is iruḥ yisem-agi di tesdawit yeḥka-aɣ-d amek i yella d asehlan mi qaren di tesnawit d wassaɣ n Sliman akked d ugama segmi i yella mezzi ar din kan i irewwel dinna i yettaf iman-is d akken daɣen sliman u yettfaraq ara tamda deg unebdu dagi iɣ-d iban wassaɣ n sliman d ugama imi d amdan i ḥemlen lexlawi d tmedwa yella-d uḥric deg wungal isemma-as umyaru  Tamda n Sliman  sb 77-82 . d weḥric imu isemma Abrid ar tzizwa sb 8790 d weḥric niḍen isemma-as Abrid i ttun medden  sb 91-96 , deg kraḍ n yeḥricenagi iban-aɣ-d assaɣ ger Sliman d ugama imi yessen akk imeḍqan-nni d yiberdan deg lexlawi ad naf d akken Sliman yeqreb aṭas ɣur-sen Sliman d amdan iḥemlen agama seg zik yefka-as azal muqqren ktar n tudert di taddart anect-a iban-aɣ-d s waṭas deg wungal-agi . Yules-aɣ-d assaɣ n Sliman d wamek i yetɛamal tizizwa , Sliman d tibḥirin d lḥaja tamuqrant , Yusef yewwi-aɣ-d d akken sliman d win i yessnen nezzah i tmurt ulac d acu ur yessin ara deg-s , syin akin yewwi-aɣ-d imeslayen ised yefka Mayas ɣef sliman d akken d amdan iḥemlen akk medden , yerna-d Mayas d akken ḥemlen-t ula d imɣaren yules-aɣ-d assaɣ yellan ger Jedd-is d Sliman d lehdur-nsen ɣef yimɣi d tmurt akked d ugama s umata . Ibedder-aɣ-d Yusef tiɛdewt yellan ger Sliman d Bazuka , syin akin yeḥka-aɣ-d ɣef tebɣest n Sliman mi llan daxel uxemmuj-nni , igellem-it-id d akken d amdan i yessnen ad isel .